Municipio

Un municipio (/muniˈθipjo/~/moniˈθipjo/~/moneˈθipjo/) ye a entidat local basica d'a organización territorial y l'alacet primario d'a participación ciudadana en os asuntos publicos.

O municipio desfruta d'autonomía, tien personalidat churidica y plena capacidat ta o exercicio d'as funcions publicas que tien acomandatas, ta representar os intreses d'a colectividat respectiva y ta chestionar os servicios publicos que en asumen a tetularidat.

Ye formato per:
 O termin municipal, ambito territorial an que o Concello municipal exerce las suyas competencias.
 Os vecins u habitadors, personas residents en o municipio seguntes consta en o padrón municipal d'habitadors.
 A organización municipal, conchunto de personas y biens ordenatos ta la consecución d'os obchectivos que se proposan.

En l'antiga Roma, un municipium yera una ciudat libre que yera gubernata con as suyas propias leis y que os suyos ciudadans desfrutaban d'os dreitos d'a ciudadanía romana.

En l'actualidat, a mayor parti d'os países recullen en a suya lechislación a o municipio como entidat local basica d'organización, y ixo ye asinas tamién en Aragón.

 Veyer tamién 
 Termin municipal.
 Lista de municipios de Teruel.
 Lista de municipios de Uesca.
 Lista de municipios de Zaragoza.

Referencias

Categoría:Urbanismo
Categoría:Administración territorial